เลี้ยงส่ง
สัปดาห์นี้ จะเป็นสัปดาห์สุดท้ายในการปฏิบัติหน้าที่ในตำแหน่งกรรมการผู้จัดการธนาคารกรุงไทย ของ เสี่ยจิ๋ว &#8220;อภิศักดิ์ ตันติวรวงศ์&#8221; เพราะหมดวาระครบ 8 ปีที่นั่งเก้าอี้อาถรรพ์มาอย่างยาวนาน
5 พ.ย. 2555

สัปดาห์นี้ จะเป็นสัปดาห์สุดท้ายในการปฏิบัติหน้าที่ในตำแหน่งกรรมการผู้จัดการธนาคารกรุงไทย ของ เสี่ยจิ๋ว “อภิศักดิ์ ตันติวรวงศ์” เพราะหมดวาระครบ 8 ปีที่นั่งเก้าอี้อาถรรพ์มาอย่างยาวนาน
เสี่ยจิ๋วนับเป็นเอ็มดีที่อยู่รอดปลอดภัย หมดวาระงานไปโดยไม่มีมลทินติดตัว
เมื่อวันที่ 2 พ.ย.ที่ผ่านมา พนักงานรวมใจจัดงานเลี้ยงส่งให้คุณอภิศักดิ์ โดยมีเซอร์ไพรส์ เปิดงานด้วย พรีเซนเทชัน ไอดอลในใจของเสี่ยจิ๋ว คนที่อภิศักดิ์เคารพรักมาก
คนแรกคือ ดร.อรัญ ธรรมโน อดีตประธานไอเอฟซีที นายคนแรกในชีวิตนักการเงิน
ถัดมาคือ สมพล เกียรติไพบูลย์ ประธานกรรมการตลาดหลักทรัพย์ ที่เคยเป็นประธานกรรมการธนาคารนครหลวงไทย เจ้านายเก่าอีกคนที่เป็นขวัญใจ
สุดท้ายคือ ม.ร.ว.ปรีดิยาธร เทวกุล อดีตรองนายกฯ และ รมว.คลัง อดีตผู้ว่าการแบงก์ชาติ ผู้นำเสนอชื่อของเสี่ยจิ๋วให้ ดร.สมคิด จาตุศรีพิทักษ์ พิจารณาให้มากู้ภาพแบงก์กรุงไทย
ดร.อรัญ พูดถึงเสี่ยจิ๋วว่า เป็นคนประนีประนอมถ้าไม่ขัดกับหลักการ ตรงไปตรงมาแต่ไม่ก้าวร้าว
และเซอร์ไพรส์สุดท้ายคือ ก่อศักดิ์ ไชยรัศมีศักดิ์ บิ๊ก ซีพี ออลล์ เพื่อนนักเรียนตั้งแต่ชั้น ป.5 จากโรงเรียนเผยอิง ลงทุนโดดงานมาเลี้ยงส่งเพื่อนถึงธนาคาร
งานนี้เสี่ยจิ๋วแอบน้ำตาซึมหรือป่าวเนี้ย